**HANKELEPING**

**nr ……………..**

/kuupäev vastavalt digitaal-

allkirjastamise kuupäevale/

**Aktsiaselts Rakvere Haigla**,registrikood 10856624, asukohaga Lõuna põik 1, Rakvere, edaspidi nimetatud “Ostja”, mida esindab põhikirja alusel juhatuse esimees Ain Suurkaev, ühelt poolt

ja

**……………**, registrikood ………., asukohaga ….….., edaspidi nimetatud “Müüja”, mida esindab põhikirja alusel ………… ………. teiselt poolt,

koos nimetatud “Lepingupooled” või “Pooled”, sõlmisid käesoleva hankelepingu (edaspidi „Leping“) alljärgnevas:

1. **Üldsätted**
	1. Pooled lähtuvad Lepingu sõlmimisel Eesti Vabariigi õigusaktidest ning **väikehanke** **nimetusega „Tulekustutite uuendamine“** (edaspidi nimetatud kui „riigihange“) alusdokumentidest.
	2. Pooled lähtuvad Lepingu sõlmimisel Eesti Vabariigi õigusaktidest ning riigihanke hankedokumentidest ja pakkumusest.
	3. Lepingu lahutamatuteks osadeks on:
		1. Lisa 1 – Riigihanke hankealusdokumendid koos lisadega (edaspidi ka HD), mis on Pooltel olemas ja mida eraldi ei allkirjastata;
		2. Lisa 2 – Müüja poolt esitatud pakkumus koos lisadega (edaspidi pakkumus), mis on käsitlemise hõlbustamiseks lisatud Lepingu allkirjakonteinerisse;
		3. Lisa 3 – Kauba üleandmise-vastuvõtmise akt.
	4. Lepingu ja selle lisade omavahelise vastuolu või erineva tõlgendamisvõimaluse korral prevaleerib Leping lisade ees. Lepingu Lisade omavahelise vastuolu või erineva tõlgendamisvõimaluse korral prevaleerib punktis 1.3 eespool nimetatud lisa tagapool nimetatud lisa ees v.a kui pooled on konkreetse Lepingu lisa osas leppinud kokku teisiti.
2. **Lepingu objekt ja hind**
	1. Lepingu objektiks on pakkumuses ja HD-s kirjeldatud tingimustele vastavate **25 komplekse tootja ……........ poolt toodetud tulekustuti ……........** (edaspidi nimetatud kaup) **ostmine** vastavalt Lepingu Lisas 1.
	2. Lepingu punktis 2.1. nimetatud **kauba kogumaksumus** on **………. (........ eurot ja ...... senti) eurot,** millisele summale lisandub õigusaktidest tulenevatel alustel ja korras käibemaks.
	3. Kauba omand läheb Müüjalt Ostjale üle peale Lepingu punktis 2.2 nimetatud kogumaksumuse täielikku tasumist.
	4. Müüja kinnitab, et Lepingu järgi üleantavale kaubale ei ole kolmandatel isikutel mingeid õigusi ega ka alust selliste õiguste taotlemiseks.
3. **Maksetingimused**
	1. Ostja tasub kauba maksumuse 14 kalendripäeva jooksul arve Ostjale kättetoimetamisest. Arve esitamise eelduseks on riigihanke hanke alusdokumentidest tulenevatel tingimustel ja asukohas Lepingu objektiks oleva kauba Ostjale üleandmine ning sellele järgnevalt kauba üleandmis-vastuvõtuakti allkirjastamine poolte esindajate poolt.
	2. Arve esitatakse e-arvena, arve esitamise ajahetkel ostja arveoperaatoriks oleva teenuse osutaja kaudu. Arvel tuleb igakordselt ära näidata riigihanke viitenumber. Käesoleva lepingu alusel esitatud arvel ei või kajastada mistahes kolmandate, käesoleva lepingu väliste, kokkulepete alusel müüdavaid kaupu või teenuseid.
	3. Juhul kui müüja näol ei ole tegemist raamatupidamiskohuslasega raamatupidamise seaduse mõistes (s.o Eestis registreeritud era- või avalik-õiguslik juriidiline isik, füüsilisest isikust ettevõtja või Eestis registrisse kantud välismaa äriühingu filiaal), võib müüja esitada arve ostjale elektronkirja eel, .pdf formaadis, aadressil haigla@rh.ee. Käesolevast punktist tuleneva erandi kohaldamise õigus lõppeb kuupäevast mil ostja e-arve operaator liidestatakse PEPPOL süsteemiga, võimaldades müüjal ostjale e-arvete esitamist.
4. **Kauba üleandmise tingimused**
	1. Müüja kohustub Lepingu punktis 2.1 nimetatud kauba andma Ostjale üle **hiljemalt ….. kalendripäeva jooksul Lepingu sõlmimisest**, informeerides eelnevalt Ostjat Lepingu objekti faktilise üleandmise kuupäevast. Kaup antakse üle koos kasutusjuhendi ja muu riigihanke hanketingimuste kohaselt juurdekuuluva dokumentatsiooniga.
	2. Kaupade transport Müüjalt Ostjale toimub Müüja korraldusel ning transpordikulud katab Müüja Ostjalt kauba eest laekuva tasu arvel.
	3. Müüja kohustub Kauba Ostjale üle andma Lõuna põik 1, Rakvere, Lääne-Virumaa. Kaup loetakse vastuvõetuks, kui see on üle antud Lepingus määratud esindajale ning sellele järgnevalt kauba üleandmis-vastuvõtuakti allkirjastamine poolte esindajate poolt.
	4. Kauba juhusliku hävimise ja kahjustumise riisiko läheb Müüjalt Ostjale üle arvates Lepingu punktis 4.3. nimetatud akti allkirjastamisest.
5. **Kauba kvaliteet ning vastavus Lepingu tingimustele**
	1. Lepingu objekti kvaliteet peab vastama HD-s ja pakkumuses sätestatud nõuetele.
	2. Lepingus käsitlevad Pooled mõisteid "Lepingu objekti mittekvaliteetsus" ja "Lepingu objekti mittevastavus Lepingule" järgmises tähenduses:
		1. Lepingu objekti mittekvaliteetsus - Lepingu objekt ei vasta kvaliteedisertifikaadile või mõnele muule Poolte vahel kokku lepitud Lepingu objekti kvaliteeti tõendavale dokumendile;
		2. Lepingu objekti mittevastavus Lepingule - Lepingu objekt on kõlbmatu otstarbeks, milleks säärase kirjeldusega asja harilikult kasutatakse või Lepingu objekt on kõlbmatu selleks eesmärgiks, millest teisele Poolele teatati või Lepingu objekt pole pakitud sellisel viisil, nagu Poolte vahel kokku lepiti või nagu sellist asja harilikult pakitakse või Lepingu objekt ei ole see asi või teenus, mille üleandmises Pooled kokku leppisid.
	3. Juhul, kui Ostja avastab pärast kaupade vastuvõtmist mittevastavuse Lepinguga või mittekvaliteetsuse, teatab ta sellest koheselt Müüjale. Müüja esindaja peab saabuma Ostja asukohta kaupa üle vaatama seitsme (7) päeva jooksul Ostjalt pretensiooni saabumisest. Müüja esindaja juuresolekul koostatakse kahepoolne akt Lepingu objekti puuduste kohta. Juhul kui Müüja esindajat puudust üle vaatama käesolevast punktist tuleneva tähtaja jooksul ei saabu, loetakse Müüja Ostja pretensiooniga nõustunuks.
6. **Poolte vastutus Lepingu rikkumisel**
	1. Juhul, kui Müüja viivitab Lepingu objektiks oleva kauba üleandmisega või garantiikohaste kohustuste täitmisega on Ostjal õigus nõuda Müüjalt leppetrahvi 0,1% päevas lepingu objektiks oleva kauba kogumaksumusest iga tellitud kaupade üleandmisega ja või toimingu sooritamisega viivitatud kalendripäeva eest.
	2. Juhul, kui Ostja viivitab ilma õigusliku aluseta Lepingu objekti eest tasumisega, on Müüjal õigus nõuda Ostjalt viiviseintressi 0,1% päevas tähtaegselt tasumata summalt.
	3. Ostjal on õigus leppetrahvi summa ulatuses teha tasaarveldust Lepingu raames kauba eest esitatud arvest, makstes kauba eest leppetrahvi summa võrra vähem.
	4. Müüja kannab Ostja ees täielikku vastutust kauba kvaliteedi ja õigusaktidest tulenevatele nõuetele vastavuse eest ka siis, kui kasutab Lepingujärgsete tööde teostamisel alltöövõtjaid. Kui Ostja on kandnud seoses mittekvaliteetse kauba tuvastamisega, asendamisega või kasutamisega kulutusi, kuuluvad need Müüja poolt Ostjale hüvitamisele.
	5. Lepingu alusel Ostjale müüdava kauba kvaliteedi mittevastavustest Eesti Vabariigis kehtivatest õigusaktidest tulenevatele tingimustele ja/või riigihanke hanke alusdokumentides toodud miinimumtingimustele tingitult Ostjale ja/või kolmandatele isikutele tekitatud kahjude ja/või tööseisakute ja/või tööseisakutest tingitud kahjude eest vastutab Ostja ees Müüja.
7. **Garantii**
	1. Üleantavale kaubale kehtib tootja ja/või Müüjapoolne garantii ............. **kalendrikuud**. Garantiiperiood algab kauba üleandmise-vastuvõtmise akti allkirjastamise kuupäevast. Garantii ei laiene Ostja süülisest tegevusest või raskest hooletusest tingitud riketele nagu ka kauba tavapärase kasutamisega kaasnevale mehaanilisele kulumisele.
	2. Informatsiooni edastamise kohustus ning kohustus menetleda ohujuhtumeid: Müüja kohustub edastama Ostja volitatud esindajale igakülgse informatsiooni tarnitud kauba kohta, teatama koheselt lepinguperioodil ilmnenud negatiivsetest omadustest, teaduslikest ja kliinilistest avastustest, mis puudutavad tarnitud kaupa ning kohustub rakendama/paigaldama meetmed, mis tootja on välja töötanud edaspidiseks ohujuhtumi kordumise välistamiseks.
8. **Lepingu kehtivus**
	1. Leping jõustub selle allkirjastamisest Poolte poolt v.a Lepingu automaatsel jõustumisel Lepingu punktist 8.2. tulenevatel tingimustel ja korras. Leping kehtib kuni Poolte poolt on Lepingust tulenevad tingimused kohaselt täidetud v.a kui Leping lõpeb/lõpetatakse Lepingu punktist 8.3. ja/või 8.4. tulenevatel alustel ennetähtaegselt.
	2. Juhul kui Müüja ei ole saatnud allkirjastatud Lepingut Ostjale tagasi hiljemalt viie (5) kalendripäeva jooksul Ostjalt Lepingu sõlmimise ettepaneku saamisest, kuulub Ostjale õigus lugeda Leping Poolte vahel sõlmituks ja automaatselt jõustunuks viie (5) kalendripäeva möödumisel Ostja poolt Müüjale Lepingu sõlmimise ettepaneku saatmise kuupäevast, st Ostja võib võtta käesolevast punktist tuleneva tähtaja möödumisel Müüjale Lepingu sõlmimise ettepaneku tegemisest vastu Müüja poolt riigihankele pakkumuse esitamisega Ostjale esitatud lepingu sõlmimise ettepaneku*/oferdi*. Viimasel juhul loetakse Leping sõlmituks Poolte siduvate tahteavalduste vahetamise teel kirjalikku taasesitamist võimaldavas vormis.
	3. Lepingut võib lõpetada ennetähtaegselt Poolte kokkuleppel. Üks Pool võib lõpetada Lepingu ühepoolselt ennetähtaegselt seaduses ettenähtud juhtudel.
	4. Ostjale kuulub õigus öelda leping mistahes ajal korraliselt ülesse, teatades sellest Müüjale vähemalt kolm (3) kuud ette. Käesolevast punktist tuleneva etteteatamise tähtaja järgimisel puudub Müüjal õigus esitada Ostja vastu seoses lepingu lõpetamisega mistahes saamata jäänud tulu, kahjude hüvitamise, leppetrahvi vms nõudeid.
	5. Müüja kohustub Lepingu Müüjapoolsel ennetähtaegsel lõpetamisel hüvitama Ostjale Ostja nõudel kõik Lepingu ennetähtaegsest lõpetamisest tulenevad kahjud (sealhulgas ka teiselt müüjalt samalaadse toote või hooldusteenuse ostmisest tingitud kulud).
9. **Vääramatu jõud**
	1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid Võlaõigusseaduses sätestatud “vääramatu jõu” asjaolud. Nimetatud asjaolu olemasolu peab olema tõendatav ning vaatamata eelnimetatud ettenägemata asjaoludele, on pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohuse täitmist.
	2. Pool, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele poolele vahenditega, mis tagavad teate kiireima edastamise, samas saates välja tähitud kirjaga teate.
	3. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mille saabumist Pooled Lepingu sõlmimisel ette ei näinud ega võinud ette näha ja seda asjaolu ei saanud Pooled mõjutada (vääramatu jõud). Vääramatu jõuna käesoleva Lepingu mõistes ei käsitleta pandeemiat või muud sise- või välisriiklikku, sh kuid mitte ainult Covid-SARS2 viiruspuhangust või Lepingu sõlmimise ajal teada olnud sõjalisest seisukorrast või streigist tingitud, eriolukorda või eelnimetatuga vahetult seotud asjaolusid.
10. **Pooltevahelised teated**
	1. Lepinguga seotud teated tuleb edastada Poolte Lepingus märgitud aadressidele. Teadete edastamine toimub reeglina e-posti teel, v.a. Lepingus ettenähtud erijuhtudel.
	2. Nõuded seoses seadme mittekvaliteetsuse või Lepingu tingimustele mittevastavusega, samuti teated Lepingu lõpetamise kohta ning kahju ja/või viivise nõuded esitatakse teisele Poolele kirjalikus vormis. Teade loetakse kätteantuks, kui teade on üle antud allkirja vastu või teade on saadetud postiasutuse poolt tähitud kirjaga ja postitamisest on möödunud viis (5) kalendripäeva. E-posti teel edastatud teated loetakse kohale toimetatuks, kui teate saatmisest on möödunud üks (1) tööpäev, kusjuures vajadusel tõendab teate saatnud pool teate saatmise toimumist ning aega elektronkirja/serveri logifailiga.
	3. Ostja kontaktisikuteks Lepingu raames on:
		1. Kauba vastu võtmisel, kontroll- ja hooldustööde jms küsimustes ……...……., telefon ……..….., e-post ............@rh.ee või tema poolt määratud asendaja;
		2. lepingulistes küsimustes ……..…., telefon ……...., e-post ...........@rh.ee või tema poolt määratud asendaja.
	4. Müüja kontaktisikuteks Lepingu raames on:
		1. …..… seotud küsimustes ....…
		2. ……... seotud küsimustes ....…
11. **Konfidentsiaalsuse kokkulepe**
	1. Ostja loeb konfidentsiaalseks kogu mitteavaliku teabe, mis saab Lepingu poolele teatavaks Lepingu järgset teenust osutades. Müüja kohustub hoidma saladuses Ostjalt ükskõik mis vormis saadud informatsiooni, millele Ostja on osutanud kui konfidentsiaalsele või mille konfidentsiaalsust võib mõistlikult eeldada ning kasutama seda ainult Lepingu täitmiseks, sealhulgas tagama töödeldavate isikuandmete konfidentsiaalsuse.
	2. Müüja peab tegema kõik temast oleneva, et vältida Ostja olemuselt konfidentsiaalse informatsiooni sattumist kolmandate isikute kätte.
	3. Pooled kohustuvad teise Poole eest mitte varjama turvaintsidente. Pool teavitab teist Poolt koheselt, kui tundlik informatsioon on sattunud kolmandate isikute kätte. Pooled võtavad viivitamatult ette abinõud endise olukorra taastamiseks või edasiste turvaintsidentide ärahoidmiseks.
	4. Konfidentsiaalsuskohustus ei hõlma informatsiooni:
		1. mis on üldiselt kättesaadav või avalik;
		2. mille avaldamiseks on Ostja kirjalik nõusolek;
		3. mille avaldamise kohustus tuleneb seadusest.
	5. Käesolevas punktis sätestatud õigused ja kohustused kehtivad tähtajatult pärast Lepingu lõppemist. Müüja kohustub teavitama oma töötajaid Lepingust tulenevast konfidentsiaalsuskohustusest ning tagama, et töötajad jälgivad Lepingus sätestatud nõudeid.
	6. Konfidentsiaalsuskohustust rikkunud Müüja on Ostja nõudmisel kohustatud hüvitama tekitatud kahju.
12. **Muud tingimused**
	1. Lepingu tingimusi võib muuta ainult Poolte kirjalikul kokkuleppel.
	2. Kõik Lepingust tulenevad erimeelsused püütakse lahendada läbirääkimiste teel. Juhul, kui läbirääkimised ei anna tulemusi, lahendatakse vaidlus kohtu korras Ostja asukohajärgses kohtus.
	3. Leping tühistab kõik pooltevahelised Lepingu objekti puudutavad varasemad suulised või kirjalikud kokkulepped.
13. **Poolte andmed**

|  |  |
| --- | --- |
| **13.1. Ostja:**Aktsiaselts Rakvere HaiglaRegistrikood 108566241Lõuna põik 1, 44316, RAKVERETel +372 3229010e-post: haigla@rh.ee | **13.2. Müüja:**...................................Registrikood ................................................Tel .............................e-post: ....................... |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

*/Allkirjastatud digitaalselt/* */Allkirjastatud digitaalselt/*